OpenLLM-France/wikimedia huggingface dataset:
# Yoshie Kashiwabara

Yoshie Kashiwabara (柏原芳恵), d'autèntic nom Yoshie Kashihara, és una cantant, compositora i model fotogràfica japonesa que va assolir fama al Japó durant la dècada de 1980.

## Biografia

Yoshie Kashiwabara, natural del districte de Nishinari, a la ciutat d'Osaka, va nàixer l'1 d'octubre de 1965. Va començar en el món de l'espectacle l'any 1979 en participar i guanyar al programa de selecció de nous talents musicals Star Tanjô, de la Nippon TV. El 1980, amb només 14 anys va traure el seu primer senzill i el 1981 aconseguiria la fama amb el seu seté senzill: "Hello, goodbye".
Des de 2008 Kashiwabara no ha tret cap senzill, però si alguns àlbums de covers, tot i que ja no canta professionalment.

## Discografia
### Singles

| Nº | Llançament | Llançament | Llançament |
| Nº | Data | Any | Single |
| 1 | 1 de juny | 1980 | No.1 |
| 2 | 5 de setembre | 1980 | "Mainichi ga Valentine" (毎日がバレンタイン) |
| 3 | 25 d'octubre | 1980 | "Dai 2 Shô: Kuchizuke" (第二章・くちづけ) |
| 4 | 25 de febrer | 1981 | "Otome gokoro nani iro?" (乙女心何色?) |
| 5 | 25 de maig | 1981 | "Glass no Natsu" (ガラスの夏) |
| 6 | 5 de setembre | 1981 | "Melancoly Hakusho" (めらんこりい白書) |
| 7 | 15 d'octubre | 1981 | "Hello, Goodbye" (ハロー・グッバイ) |
| 8 | 5 de febrer | 1982 | "Koibitotachi no Café Terrace" (恋人たちのキャフェテラス) |
| 9 | 21 d'abril | 1982 | "Nagisa no Cinderella" (渚のシンデレラ) |
| 10 | 21 de juliol | 1982 | "Ano Basho Kara" (あの場所から) |
| 11 | 1 d'octubre | 1982 | "Karin" (花梨) |
| 12 | 11 de gener | 1983 | "Haru nano ni" (春なのに) |
| 13 | 13 d'abril | 1983 | "Chottonara Biyaku" (ちょっとなら媚薬) |
| 14 | 29 de juny | 1983 | "Natsumoyô" (夏模様) |
| 15 | 21 de setembre | 1983 | "Tiny Memory" (タイニー・メモリー) |
| 16 | 1 de desembre | 1983 | "Camuflage" (カム・フラージュ) |
| 17 | 29 de febrer | 1984 | "Tremolo" (ト・レ・モ・ロ) |
| 18 | 30 de maig | 1984 | "Itazura Night Doll" (悪戯NIGHT DOLL) |
| 19 | 5 de setembre | 1984 | "Saiai" (最愛) |
| 20 | 1 de gener | 1985 | "Lonely Canary" (ロンリー・カナリア) |
| 21 | 3 d'abril | 1985 | "Machikutabirete Yokohama" (待ちくたびれてヨコハマ) |
| 22 | 3 de juliol | 1985 | "Taiyô ga Shitteiru" (太陽は知っている) |
| 23 | 11 de setembre | 1985 | "Shinobi Ai" (し・の・び・愛) |
| 24 | 1 de gener | 1986 | "Haru gokoro" (春ごころ) |
| 25 | 11 de maig | 1986 | "Hanayome ni naru Asa" (花嫁になる朝) |
| 26 | 30 de juliol | 1986 | "Onna Tomodachi" (女ともだち) |
| 27 | 1 de gener | 1987 | "Tochū gesha" (途中下車) |
| 28 | 1 de maig | 1987 | "A・r・i・e・s" |
| 29 | 26 d'octubre | 1987 | "Fuyu no Kujaku" (冬の孔雀) |
| 30 | 11 de maig | 1988 | "Tasogare no Diary" (黄昏のダイアリー) |
| 31 | 4 de desembre | 1988 | "Aishita dake yo" (愛しただけよ) |
| 32 | 22 de febrer | 1989 | "Kaseki no Mori" (化石の森) |
| 33 | 6 de desembre | 1989 | "Anata nara dô suru" (あなたならどうする) |
| 34 | 24 de maig | 2006 | "MaMa" |
| 35 | 9 de gener | 2008 | "Kuchizuke ni negai wo" (くちづけに願いを) |
# Chickasaw

«Chickasaw» té aquests significats:
* Llengua chickasaw
* Chickasaw (grup humà), tribu muskogi del tronc hoka-sioux
* Chickasaw (Alabama), població dels Estats Units a l'estat d'Alabama
* Chickasaw (Ohio), població dels Estats Units a l'estat d'Ohio
# Cino Cinelli

Cino Cinelli (Montespertoli, Toscana, 9 de febrer de 1916 - Montespertoli, 20 d'abril de 2001) va ser un ciclista italià que va ser professional entre 1937 i 1944. El 1948 va crear la marca de bicicletes Cinelli.
Durant la seva carrera professional aconseguí 13 victòries, destacant una Volta a Llombardia, una Milà-Sanremo i 3 etapes del Giro d'Itàlia.

## Palmarès

* 1937
** 1r al Giro dels Apenins
** 1r a la Copa Andrea Boero
* 1938
** 1r a la Copa Bernocchi
** 1r a la Volta a Llombardia
** Vencedor de 2 etapes al Giro d'Itàlia
** Vencedor d'una etapa del Giro dels Tres Mars
* 1939
** 1r al Giro de Campania
** 1r al Giro de la província de Milà, amb Giovanni Valetti
** Vencedor d'una etapa al Giro d'Itàlia
* 1940
** 1r al Giro del Piemont
** 1r a les Tres Valls Varesines
* 1943
** 1r a la Milà-Sanremo

### Resultats al Giro d'Itàlia

* 1938. 12è de la classificació general. Vencedor de 2 etapes
* 1939. 9 de la classificació general. Vencedor d'una etapa

## Referències

* 1 2 «Cino Cinelli» (en italià). [Consulta: 14 agost 2022].

## Enllaços externs

* Biografia i palmarès de Cino Cinelli Arxivat 2018-05-13 a Wayback Machine. (italià)
# Clayton (Wisconsin)

Clayton és una població dels Estats Units a l'estat de Wisconsin. Segons el cens del 2000 tenia 507 habitants.

## Demografia

Segons el cens del 2000, Clayton tenia 507 habitants, 199 habitatges, i 125 famílies. La densitat de població era de 62,7 habitants per km².
Dels 199 habitatges en un 38,7% hi vivien nens de menys de 18 anys, en un 42,2% hi vivien parelles casades, en un 14,1% dones solteres, i en un 36,7% no eren unitats familiars. En el 29,1% dels habitatges hi vivien persones soles el 14,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,55 i el nombre mitjà de persones que vivien en cada família era de 3,15.
Per edats la població es repartia de la següent manera: un 32% tenia menys de 18 anys, un 9,7% entre 18 i 24, un 32,9% entre 25 i 44, un 15,8% de 45 a 60 i un 9,7% 65 anys o més.
L'edat mediana era de 30 anys. Per cada 100 dones de 18 o més anys hi havia 94,9 homes.
La renda mediana per habitatge era de 29.135 $ i la renda mediana per família de 34.375 $. Els homes tenien una renda mediana de 29.583 $ mentre que les dones 22.500 $. La renda per capita de la població era de 14.988 $. Aproximadament el 10,6% de les famílies i el 18,7% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Clayton» (en anglès). American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 14 agost 2010].
* ↑ «Geographic Comparison Table- Clayton». American Fact Finder. Oficina del Cens dels Estats Units, 12-01-2010.
# Zeynep Dizdar

Zeynep Dizdar (Kadıköy, Istanbul, 14 de juliol de 1976) és una compositora, lletrista i cantant pop turca. Va assolir la fama amb la cançó Vazgeç Gönül en el seu primer àlbum, Yolun Açık Ola de l'any 1997. El 2010 es va casar amb Can Günay, un fan de la cantant.

## Discografia
### Àlbums

* 1997: Yolun Açık Ola (Adéu, vagi amb Déu en turc)
* 2005: İlle De Sen (Tu, només tu)
* 2008: Sana Güvenmiyorum (No confio en tu)
* 2010: Hayat Benim Elimde (La vida està a la meva mà)
* 2011: Viraj (Viratge)
* 2015: Gönül Oyunu (Joc de cor)

### EP i singles

* 2009: Aşkın Büyüsü (La màgia de l'amor)
* 2012: 2012
* 2012: Maske (Màscara)
* 2013: İkimiz (Tots dos)
* 2014: Party
* 2018: Bi Gülüşü (Un somriure seu)
* 2018: Önsezi (Pressentiment)
* 2020: Kör Kurşun (Bala perduda)

## Referències

* ↑ «ZEYNEP DİZDAR’DAN YENİ SİNGLE ’’KÖR KURŞUN’’ - Magazinci.com» (en turc). [Consulta: 4 març 2021].
* ↑ AKYILDIZ, Tolga. «8 yıl sonra Zeynep Dizdar» (en turc). [Consulta: 4 març 2021].
* ↑ «Hayranına ‘evet’ dedi» (en turc). [Consulta: 4 març 2021].

## Enllaços externs

* "No tinc cap (cirurgia) estética, soc com una bomba" (entrevista amb Zeynep Dizdar) (turc)
* "Voldria ser diputada, com el nostre president" (entrevista amb Zeynep Dizdar) (turc)
* Vazgeç Gönül
# Zevenaar

Zevenaar és un municipi de la província de Gelderland, al centre-est dels Països Baixos. L'1 de gener del 2009 tenia 31.774 habitants repartits sobre una superfície de 58,02 km² (dels quals 4,54 km² corresponen a aigua). Limita al nord-oest amb Westervoort, al nord amb Rheden, al nord-est Doesburg i Bronckhorst, a l'oest Duiven, a l'est amb Doetinchem, al sud Rijnwaarden i al sud-est amb Montferland i Emmerich.

## Centres de població

* Angerlo
* Babberich
* Giesbeek
* Lathum
* Ooy
* Oud Zevenaar
* Zevenaar

## Administració

El consistori consta de 23 membres, compost per:
* Crida Demòcrata Cristiana, (CDA) 7 regidors
* Partit del Treball, (PvdA) 5 regidors
* Lokaal Belang, 5 regidors
* Sociaal Zevenaar, 2 regidors
* Partit Popular per la Llibertat i la Democràcia, (VVD) 2 regidors
* GroenLinks, 1 regidor
* Pak Aan, 1 regidor

## Agermanaments

* Niça
* Reykjavik
* Weilburg

## Enllaços externs

* www.zevenaar.nl
# Clorat de calci

El clorat de calci és la sal de calci de l'àcid clòric, amb la fórmula química Ca(ClO₃)₂. Com d'altres clorats, és un oxidant fort.

## Producció

El clorat de calci és produït fent passar gas clor a través d'una suspensió calenta d'hidròxid de calci en aigua, produint hipoclorit de calci, el qual dismuta quan és escalfat en presència de clor en excés per donar clorat de calci i clorur de calci:
    6 Ca(OH)₂ + 6 Cl₂ → Ca(ClO₃)₂ + 5 CaCl₂ + 6 H₂O
Aquesa reacció és també el primer pas del procés Liebig per a la fabricació de clorat de potassi.
En teoria, l'electròlisi d'una solució de clorur de calci calenta produeix clorat de calci, de manera anàloga al procés fet servir per a la fabricació de clorat de sodi. A la pràctica, l'electròlisi és complicada degut a l'hidròxid de calci que diposita en el càtode, impedint el flux de corrent.

## Reaccions

Quan es mescla una solució concentrada de clorat de calci i clorur de potassi, el clorat de potassi precipita:
    Ca(ClO₃)₂ + 2 KCl → 2 KClO₃ + CaCl₂
Això és el segon pas del procés Liebig per a la fabricació del clorat de potassi.
Les solucions de clorat de calci reaccionen amb solucions de carbonats alcalins per donar un precipitat de carbonat de calci i el clorat alcalí corresponent en solució:
    Ca(ClO₃)₂ + Na₂CO₃ → 2 NaClO₃ + CaCO₃
Quan s'escalfa a altes temperatures, el clorat de calci descompon per donar oxigen i clorur de calci:
    Ca(ClO₃)₂ → CaCl₂ + 3 O₂
En fred, les solucions diluïdes de clorat de calci i àcid sulfúricreaccionen per donar un precipitat de sulfat de calci i àcid clòric aquós:
    Ca(ClO₃)₂ + H₂SO₄ → 2 HClO₃ + CaSO₄
El contacte del clorat de calci amb àcid sulfuric concentrat pot resultar en explosions. El contacte amb compostos d'amoni també pot causar la seva descomposició violenta a causa de la formació de clorat d'amoni inestable.

## Usos

El clorat de calci s'ha fet servir com a herbicida, de la mateixa manera que el clorat de sodi.
Ocasionalment, es fa servir en pirotècnies com a oxidant i colorant per a les flames de color rosa. La seva naturalesa higroscòpica i la seva incompatibilitat amb altres materials pirotècnics comuns (com per exemple el sofre) en limita la seva utilitat per aquest tipus d'aplicacions.

## Referències

* 1 2 Samuel P. Sadtler, Virgil Coblentz and Jeannot Hostmann. A textbook of chemistry, intended for the use of pharmaceutical and medical students, 1918, p. 329.
* 1 2 3 4 Ropp, Richard C.. Encyclopedia of the Alkaline Earth Compounds, 2012, p. 80.
* 1 2 Mellor, Joseph William. Modern Inorganic Chemistry, 1917, p. 287.
* ↑ Ira Remsen, Charles August Rouillu. American Chemical Journal. 4, 1883, p. 309. «Solution of pure calcium chlorate, treated by sulphuric acid, would of course give a solution of chloric acid»
* ↑ PubChem - Calcium Chlorate: Experimental Properties
# Club Deportivo San Andrés

El Club Deportivo San Andrés és un club argentí de basquetbol de la ciutat de San Andrés al partido de General San Martín, província de Buenos Aires.
El club també disposa de seccions de karate, natació, tennis i volleyball.

## Història

El club va ser fundat el 23 d'abril de 1927, com a Villa Golf Club. El 1939 canvià el nom a Club Deportivo San Andrés. El 1984 arribà el seu moment àlgid quan es proclamà campió de la lliga argentina de bàsquet, derrotant el River Plate a la final (2-1). Això el portà a participar en el campionat sud-americà de 1985, així com a la Copa Intercontinental.

## Palmarès

* Campeonato Argentino de Clubes (1): 1984

## Referències

* ↑ "Deportes federados" Arxivat 2016-01-11 a Wayback Machine. on club website
* ↑ "San Andrés festeja los 25 años del título en la Liga de Transición" Arxivat 2016-09-24 a Wayback Machine., Basquet Plus, 22 Aug 2009
* ↑ Linguasport.com II Club World Cup (Girona / Barcelona 1985).

## Enllaços externs

* Web oficial Arxivat 2016-01-11 a Wayback Machine.
# Club Deportivo Saprissa

El Club Deportivo Saprissa és un club costa-riqueny de futbol de la ciutat de San Juan de Tibás, a la província de San José.

## Història

El club va ser fundat el 16 de juliol de 1935 per iniciativa de Roberto Fernández Vásquez, qui es posà en contacte amb Ricardo Saprissa perquè l'ajudés. Els primers colors van ser el blau i el vermell, però a la fàbrica on es confeccionaven els uniformes es barrejaren els colors accidentalment i en resultà un color morat que agradà i esdevingué el color oficial del club l'any 1937.
Guanyà el torneig de tercera divisió el 1947 i l'any següent el de segona divisió, ja amb el nom de Saprissa F.C.. El 1949 disputà per primer cop a primera divisió del país. El club guanyà la primera lliga el 1952. El 1959 realitzà una gira per tot el món I durant els anys 1972 i 1977 es proclamà campió de Costa Rica durant sis temporades consecutives. El diari Nación de Costa Rica el nomenà millor club del país del segle xx.
L'any 2003 fou comprat per l'empresari mexicà Jorge Vergara, també propietari dels clubs Club Deportivo Guadalajara i Club Deportivo Chivas USA.

## Palmarès

* Lliga costa-riquenya de futbol:
** 1952, 1953, 1957, 1962, 1964, 1965, 1967, 1968, 1969, 1972, 1973, 1974, 1975, 1976, 1977, 1982, 1988, 1989, 1993–94, 1994–95, 1997–98, 1998–99, 2003–04, 2005–06, 2006–07, Hivern 2007, Estiu 2008, Hivern 2008, 2010 Estiu, 2014 Estiu, 2014 Hivern, 2015 Hivern, 2016 Hivern, 2018 Obertura
* Copa de Campions de la CONCACAF:
** 1993, 1995, 2005
* Lliga de la CONCACAF:
** 2019
* Copa de la UNCAF de clubs:
** 1972, 1973, 1978, 1998, 2003
* Campionat de Centreamèrica de la CONCACAF:
** 1970
* US Camel Cup:
** 1995

## Estadi

Saprissa disputa els seus partits locals a l'Estadi Ricardo Saprissa Aymá, també conegut com La Cueva del Monstruo, i que porta el nom de Ricardo Saprissa. Té una capacitat de 23.112 seients. El terreny de l'estadi va ser comprat l'any 1965 i el 27 d'agost de 1972, després de sis anys de construcció, fou inaugurat oficialment. El primer partit el disputaren el Deportivo Saprissa i el Comunicaciones de Guatemala amb el resultat final d'empat a 1. El primer gol el marcà Peter Sandoval del Comunicaciones.
Anteriorment jugà a l'Estadi Nacional de Costa Rica.

## Referències

* ↑ Costa Rica – Foundation Dates of Clubs – RSSSF
* ↑ «Pàgina oficial del club». Arxivat de l'original el 2007-02-07. [Consulta: 28 gener 2009].
* ↑ http://www.nacion.com/ln_ee/1999/mayo/20/deportes7.html%5BEnllaç+no+actiu%5D
* ↑ «Costa Rica - List of champions». RSSSF. [Consulta: 9 febrer 2019].

## Enllaços externs

* Web oficial Arxivat 2004-10-31 a Wayback Machine. (anglès) (japonès) (castellà)
* Fòrum (castellà)
* Web no oficial Arxivat 2020-12-05 a Wayback Machine. (castellà)
* Web Ultra Morada Arxivat 2013-06-06 a Wayback Machine. (castellà)
# Coll del Pal

«Coll del Pal» té aquests significats:
* Coll del Pal (Espolla), coll de muntanya entre el municipi d'Espolla, de l'Alt Empordà, i la comuna d'Argelers de la Marenda, del Rosselló
* Coll del Pal (Costoja), coll de muntanya de la comuna de Costoja, del Vallespir
* Coll del Pal (Prats de Molló), coll de muntanya entre la comuna de Prats de Molló i la Presta, del Vallespir i el municipi de Setcases, del Ripollès.
# Coll Sabassa

El Coll Sabassa és una collada de 941,1 metres d'altitud, dins el terme municipal de Sales de Llierca, a la Garrotxa.
Està situat a prop i a llevant de l'antic poble de Sant Grau d'Entreperes, al sector nord del terme, al vessant de migdia de la Serra d'Entreperes. De Coll Sabassa davalla cap al sud-oest el Clot de la Nies i cap a llevant el Clot de la Mariana. És a l'extrem nord-oest del Bac de Cornaiés. En una zona força muntanyosa, té el Coll de Faja al nord-oest i el Coll de Jou al sud-est.
# Chorvátsky Grob

Chorvátsky Grob és un poble i municipi d'Eslovàquia que es troba a la regió de Bratislava, a l'extrem occidental del país, prop de la frontera amb Àustria.

## Història

La primera menció escrita de la vila es remunta al 1214.
# Collet de Sant Pere (Castellar de la Ribera)

* Aquest article tracta sobre aquesta collada de Castellar de la Ribera. Vegeu-ne altres significats a «Collet de Sant Pere».
El collet de Sant Pere és una collada del terme municipal de Castellar de la Ribera, a la comarca del Solsonès. És a la part central del terme, al sud del poble de Castellar de la Ribera, al nord de Marmí i al nord-est de Vilamosa, a llevant de les Grioles. És al nord-est del Collada de la Fusta. Hi passa el Camí de la Serra.

## Etimologia

El Collet de Sant Pere deu el nom al sant patró de la parròquia de Castellar de la Ribera, Sant Pere apòstol. Es tracta, doncs, d'un topònim romànic modern.

## Referències

* ↑ Institut Cartogràfic de Catalunya. Altitud presa del Mapa Topogràfic de Catalunya 1:5.000
# Codificació perceptual

La codificació perceptual és un sistema de compressió amb pèrdues que es basa en models psicofísics per fer extreure informació redundant i irrellevant del senyal amb la finalitat de reduir la taxa de dades sense pèrdues de qualitat apreciables.
La codificació perceptual s'aplica posteriorment a la redundància estadística en els camps de la compressió d'àudio i de vídeo.

## Codificació perceptual de vídeo

Les característiques del sistema visual humà generen la possibilitat d'adaptar la codificació de la imatge segons aquestes limitacions.
L'ull humà es mostra molt més sensible a les variacions de lluminositat que a les variacions de color, alhora que la distribució desigual dels tres tipus de cons a la fòvea fa que percebem diferents nivells de brillantor entre colors encara que aquests tinguin la mateixa intensitat lluminosa. Aquestes característiques han propiciat treballar amb l'espai de color YCbCr en la codificació de vídeo i realitzar el submostratge de la croma per tal d'estalviar informació no apreciable per l'ull. En el cas del vídeo també és fonamental fenomen de persistència d'una imatge a la retina, per tal d'eliminar la redundància temporal.
# Comissari polític

El comissari polític és un oficial destinat per un govern o per un partit revolucionari a controlar el manteniment de l'ortodòxia ideològica (i la fidelitat política) dels oficials i les tropes durant un conflicte militar, normalment d'arrel revolucionària. L'escala jeràrquica és diferent de la dels oficials que exerceixen el comandament de la unitat.
Els seus orígens històrics cal buscar-los en la Revolució Francesa, si bé tingueren la major rellevància a l'Exèrcit Roig després de la Revolució d'octubre, a les unitats militars republicanes durant la Guerra Civil espanyola i a l'Exèrcit xinès.
En rus el comissari polític s'anomena sovint amb l'acrònim politruk.

## Vegeu també

* Francesco Scotti
# Àlgebra graduada

En matemàtiques, en particular en àlgebra abstracta, un àlgebra graduada és una àlgebra sobre un cos, o més en general R-àlgebra, en la qual hi ha una noció consistent del pes d'un element. La idea és que els pesos dels elements es sumin, quan es multipliquen els elements. Tot i que s'ha de permetre l'addició 'inconsistent' d'elements de diversos pesos. Una definició formal segueix.
Sigui G un grup abelià. una àlgebra G-graduada és una àlgebra A amb una descomposició en suma directa
    $A=\bigoplus _{i\in G}A_{i}$
tal que
    $A_{i}A_{j}\subseteq A_{i+j}$
Un element del i-èsim subespai A$_i$ es diu element homogeni de grau i o element de grau i pur. Quan es parla d'àlgebres graduades sense especificar el grup G s'entén que aquest és el dels nombres enters o, de vegades, el dels naturals.
Els exemples importants d'àlgebra graduades inclouen els anells de polinomis, les àlgebres tensorials TV d'un espai vectorial V així com les àlgebres exteriors ΛV que són totes ℤ-graduades.
Les àlgebres de Clifford i les super àlgebres són exemples d'àlgebres ℤ/2ℤ-graduades. Aquí els elements homogenis són parells (grau 0) o senars (grau 1). Les àlgebres graduades també s'utilitzen molt en àlgebra commutativa, geometria algebraica, àlgebra homològica i topologia algebraica.
# Coll de Tres Estelles

El Coll de Tres Estelles és un coll dels contraforts nord-orientals del Massís del Canigó, a 1.676,8 metres d'altitud, en el límit dels termes comunals d'Escaró i de Nyer, tots dos a la comarca del Conflent, de la Catalunya del Nord. És al nord-est de la Reserva Natural de Nyer, a la zona central - oriental del terme comunal. És al nord-oest del Puig de la Segalissa,

## Referències

* ↑ El Coll de Tres Estelles en els ortofotomapes de l'IGN
# Comtat d'Ahrgau

El Ahrgau (també apareix escrit com Argau) fou un comtat franc medieval que s'estenia al llarg del riu Ahr a Renània-Palatinat septentrional.
La primera menció documental de l'Ahrgau és sota el nom "Arisco" (el 880), "pagus Aroensis" (el 882), "Argowe" (el 1064) i "Archgouwe" (el 1065).

## territori

L'Ahrgau pertanyia a la regió de la Ripuària al Ducat de Baixa Lorena i eclesiàsticament depenia de l'Arquebisbat de Colònia que hi tenia un ardiaca sent anomenat Decanatus Areuensis. Al sud, l'Ahrgau limitava amb el Mayenfeldgau sobre la línia de Rheineck damunt del Vinxtbach fins al Hohen Acht; a l'oest amb l'Eifel i el Zülpichgau al llarg de l'Adenaubachs fins a l'Ahr, al llarg del Vischbach, el Sürsch i el Swist; al nord amb el Bonngau; a l'est el Rin separava l'Ahrgau de l'Auelgau.

## Comtes

Els comtes mencionats documentalment a l'Ahrgau foren:
* Sigbod, també Sybodo, el 930, advocat del monestir de Klosters
* Sicó I (Sicco), 1064
* Bertold, també Bertoldus, 1065
* Sicó II (Sicco), 1074
Els comtes de l'Ahrgaus es consideren els avantpassats dels comtes d'Are.
El comte Sicó de 1074 podria haver estat el pare del comte Dieteric I d'Ares.

## Bibliografia

* Geschichtlicher Atlas der Rheinlande (Atles històric de les terres del Rin), fascicle 7, Lieferung, IV.9: Die mittelalterlichen Gaue (les províncies medievals), 2000, 1 Kartenblatt, 1 Beiheft, bearbeitet von Thomas Bauer, ISBN 3-7927-1818-9

## Referències

* 1 2 3 Heinrich Beyer: Urkundenbuch zur Geschichte der, jetzt die preussischen Regierungsbezirke Coblenz und Trier bildenden mittelrheinischen Territorien > Compilació de documents per a la història dels territoris mitjans renans que formen els districtes de govern Coblenz i Trier prussians, Coblenza: Hölscher, 1860
* 1 2 Johann Friedrich Schannat: Eiflia illustrata oder geographische und historische Beschreibung der Eifel, 1824
* ↑ Archiv für mittelrheinische Kirchengeschichte: nebst Berichten zur kirchlichen Denkmalpflege, a Auftrag der Gesellschaft für Mittelrheinische Kirchengeschichte, 1949, pàg. 130
# Comtat d'Alba de Liste

El comtat d'Alba de Liste és un títol nobiliari espanyol atorgat el 8 d'agost de 1459 per Enric IV de Castella a Enrique Enríquez de Mendoza, de la família Enríquez. El seu nom es refereix al castell d'Alba d'Aliste del municipi zamorà de Losacino.

## Comtes d'Alba i Aliste

* Enrique Enríquez de Mendoza, I comte d'Alba i Aliste
* Alonso Enríquez de Guzmán, II comte d'Alba i Aliste
* Diego Enríquez, III comte d'Alba i Aliste
* Enrique Enríquez, IV comte d'Alba i Aliste
* Diego Enríquez, V comte d'Alba i Aliste
* Fadrique Enríquez, VI comte d'Alba i Aliste
* Enrique Enríquez, VII comte d'Alba i Aliste
* Fadrique Enríquez de Guzmán, VIII comte d'Alba i Aliste
* Luis Enríquez de Guzmán, IX comte d'Alba i Aliste, virrei del Perú
* Manuel Enríquez de Guzmán, X comte d'Alba i Aliste
* Francisco Enríquez de Almansa, XI comte d'Alba i Aliste
* Juan Enríquez de Guzmán, XII comte d'Alba i Aliste
* Martín Fernández de Velasco y Pimentel, XVI comte d'Alba i Aliste, XII duc de Frías, IV duc d'Arión, XVI comte d'Haro, V marquès del Fresno, etc.
* Diego Pacheco Téllez-Girón y Velasco, XVIII comte d'Alba i Aliste, XIII duc de Frías, VIII duc d'Uceda, etc.
* Bernardino Fernández de Velasco Pacheco y Téllez-Girón, XIX comte d'Alba i Aliste, etc.
* María de la Concepción Martorell y Castillejo, actual XXIV comtessa d'Alba de Liste.

## Referències

* ↑ castillo de Alba y Aliste. Arxivat 2011-09-13 a Wayback Machine. (castellà)
* Elenco de Grandezas y Títulos Nobiliarios de España. Instituto "Salazar y Castro", del C.S.I.C. (en castellà)